У гады Вялікай Айчыннай талент Алейнікава заблішчэў з новай сілай. Каму, як ні яму, з яго харызмай, дабрынёй і гумарам, наканавана было ўсяляць у нашых салдат і камандзіраў веру ў Перамогу і аптымізм! Адзін за адным выходзяць на экран фільмы з яго ўдзелам: “Аляксандр Пархоменка”, “Непераможныя”, “У імя Радзімы”, “Вялікая зямля”, а таксама “Неба Масквы”, дзе ў рэжысёра Юлія Райзмана ён бліскуча сыграў галоўную ролю лейтэнанта Ільі Стральцова.